Source: https://mobiili.fi/2014/11/06/samsungiltakin-tulossa-4k-naytto-alypuhelimiin-seuraava-note-kayttaa-sita/
Timestamp: 2020-08-03 18:27:14+00:00

Document:
Samsungiltakin tulossa 4K-näyttö älypuhelimiin – Seuraava Note käyttää sitä? | Mobiili.fi
Samsungiltakin tulossa 4K-näyttö älypuhelimiin – Seuraava Note käyttää sitä?
Erno Konttinen | Julkaistu 6.11.2014, klo 14:41
Samsung lupaa näyttötarkkuksien yhä vain nousevan
Samsung esitteli viime vuonna suunnitelmiaan näytön tarkkuuksien kasvattamisessa. Vuonna 2013 tulivat Full HD -näytöt, tänä vuonna tulivat QHD-näytöt ja ensi vuonna tulevat Ultra HD -näytöt – tai ainakin näin Samsung esitteli. Nyt näyttäisi siltä, että Samsung aloittaa ensi vuonna 5,9-tuumaisen Ultra HD -näytön valmistuksen. Asiasta kertoi PhoneArena.
Hiljattain uutisoimme myös Sharpin aikeista aloittaa Ultra HD -näyttöjen valmistus älypuhelimiin. Näyttäisi siltä, että tässä kisassa Sharp on kuitenkin hieman jäljessä Samsungia. Sharpin kerrotaan aloittavan Ultra HD -näyttöjen valmistuksen ”vasta” vuoden 2016 alkupuolella. Samsungin on tarkoitus aloittaa näyttöjen massatuotanto jo ensi vuoden elokuussa.
Jos Samsung aloittaa näyttöjen valmistuksen elokuussa, on hyvinkin mahdollista, että seuraava Note-sarjan jäsen saa kyseisen 5,9-tuumaisen Ultra HD -näytön. Sen tarkkuus olisi siis 3840×2160 pikseliä, joka tekee 5,9-tuumaisessa näytössä huikeat 746 pikseliä tuumaa kohti. Tässä vaiheessa pikselitiheydet alkavat olla jo melkoista hulluutta, koska kun pikselitiheys ylittää 300 pikseliä tuumaa kohti, alkaa ihmissilmällä olla vaikeuksia erottaa yksittäisiä pikseleitä.
Mitä mieltä olet? Kaivataanko näin tarkkoja näyttöjä vai ovatko ne vain silkkaa hulluutta?
Vuoto: Samsung Galaxy Note20 -perusmalli paljastui 360-animaatiossa17.7.2020
6.11.2014, klo 15:01
5,9-tuumakoko alkaa olla jo tabletti-malleissa sopiva,joten…tämä sopisi paremmin Samsung Galaxy Tab-malleihin kuin Galaxy Note-malleihin!.
6.11.2014, klo 15:21
tabletteihin voisi olla hyvä tarkkuus mutta ei 5.9″ kokoiseen ihan. 8″ ylöspäin oleviin sopisi.
6.11.2014, klo 17:21
Kyllähän näitä tarvitaan, että saadaan VR laitteisiin riittävää tarkkuuta. Esim Oculus Rift pitää sisällään nykyisen Noten näytön, ja siinä pikseliverkko vielä erottuu selvästi suurennoksen (linssien) takia.
6.11.2014, klo 18:57
Myös jos kuvaruudun heidastaa valkokankaalle on tämä 4k-tarkkuus ihan hyvä. Ehkä peruskäyttöön liian tarkka, mutta muuten hyvä.
6.11.2014, klo 19:16
full hd tarkkuus on hyvä 5-6.9 tuumaiselle näytölle, qhd tarkkuus on hyvä 7-9.9 tuumaisille näytöille. ja tuo 4K on hyvä yli 10tuuman laitteille, pienemmille ei. joten tuo on 5.9tuuman näytöllisille puhelimelle enemmän haitaksi.
6.11.2014, klo 19:34
Ehdottomasti näyttöjen resoluutiota tulisi kehittää tästäkin enemmän, mitä parempi resoluution ton kokoisessa näytössä sitä parempi oculus rift !!!
6.11.2014, klo 20:02
Ihan v…. Sama.
6.11.2014, klo 21:24
Syö liikaa grafiikkaprossutehoja ja siten akkua,
mutta ulkoinen Miracast UHDTV:hen olisi hyvä juttu
Samoin ehkä iso akkuinen läppäri tai suurehko tabletti.
Huomatkaa, että videokuvauksessa UHD mahdollistaa mukavan 8,3 MP:n pysäytyskuvan!
6.11.2014, klo 21:52
sairas kehitys
Täysin hullun hommaa, siis kunnes se tulee iPhoneen tai iPadiin.
13.11.2014, klo 15:32
Peruskäytössä ei mitään hyötyä ! NOSTAA TURHAAN PUHELIMEN HINTAA,NÄYTTÖ MILLÄ EI MITÄÄN TEE.
Paras Mobiilipalvelu 2014: tehokasta ja koukuttavaa kieltenopiskelua WordDivella
Lue seuraavaksi: Paras Mobiilipalvelu 2014: tehokasta ja koukuttavaa kieltenopiskelua WordDivella

References: HD 
 HD 
 HD 
 HD 
 HD 
 HD 
 hd